Напярэдадні свята Перамогі, 8 траўня, Слонімшчыну наведаў сакратар Кангрэгацыі па справах Усходніх Касцёлаў з Рыма Кірыл Васіль. Спачатку арцыбіскуп пабываў у касцёле ў мікрараёне Альбярцін. Там каля крыжа ўсе прысутныя маліліся за загінулых падчас Другой сусветнай вайны. Яны таксама прачыталі малітву за экзарха беларускіх грэка-католікаў Антона Неманцэвіча, закатаванага нямецка-фашысцкімі захопнікамі ў 1942 годзе ў Альбярціне. Пасля гэтага дэлегацыя наведала касцёл святога Андрэя ў Слоніме, дзе прысутныя ўзносілі свае малітвы перад абразом Маці Божай Жыровіцкай. Як сказаў арцыбіскуп Кірыл Васіль, у Беларусі ён упершыню і ў краіне будзе знаходзіцца з 7 да 10 траўня. Наступным месцам, якое наведае арцыбіскуп Кірыл, стане горад Івацэвічы Брэсцкай вобласці.